
สัญญาเลขที่.................../..................



**มหาวิทยาลัยขอนแก่น**

**สัญญาจ้างพนักงานมหาวิทยาลัย ประเภทวิชาการ**

**กลุ่มคณาจารย์ประจำ (สัญญาระยะสั้น)**

**(ผู้เชี่ยวชาญชาวต่างประเทศที่มีสมรรถนะสูง)**

ทำที่ มหาวิทยาลัยขอนแก่น

เลขที่ ๑๒๓ หมู่ที่ ๑๖

ถนนมิตรภาพ

อำเภอเมือง จังหวัดขอนแก่น

วันที่ ............... เดือน ................................. พ.ศ. .......

หนังสือสัญญาจ้างพนักงานมหาวิทยาลัยฉบับนี้ ทำขึ้นระหว่างมหาวิทยาลัยขอนแก่น โดย

..............................................ตำแหน่ง.............................................................. เป็นผู้แทนหรือผู้รับมอบอำนาจตามคำสั่งมหาวิทยาลัยขอนแก่น ที่ .........../…...... ลงวันที่ .................... พ.ศ. ......... ซึ่งต่อไปในสัญญานี้เรียกว่า“มหาวิทยาลัย” ฝ่ายหนึ่งกับ ………………………………… อายุ ….. ปี อยู่บ้านเลขที่ ………….. ถนน…………….….ตำบล……………. อำเภอ………….จังหวัด……………รหัสไปรษณีย์....................... โทรศัพท์ ……………. ซึ่งต่อไปในสัญญานี้เรียกว่า “พนักงานมหาวิทยาลัย” อีกฝ่ายหนึ่ง ทั้งสองฝ่ายต่างได้ตกลงร่วมกันทำสัญญาจ้างไว้ต่อกันดังต่อไปนี้

ข้อ ๑ มหาวิทยาลัยตกลงจ้างและพนักงานมหาวิทยาลัยตกลงรับจ้างทำงานให้แก่มหาวิทยาลัย โดยเป็นพนักงานมหาวิทยาลัย ตำแหน่ง…………..………………………………………………………………และตำแหน่งอื่นที่ได้รับแต่งตั้งเพิ่มเติมในภายหลัง สังกัด................................................................................................

ตั้งแต่วันที่................................................................................ถึงวันที่..................................................................................................

แบบเต็มเวลา (Full time) แบบไม่เต็มเวลา (Part time) ……………………………….…………………….……………

ข้อ ๒ มหาวิทยาลัยและพนักงานมหาวิทยาลัย ตกลงอัตราค่าจ้าง อย่างใดอย่างหนึ่ง ดังนี้

๒.๑ ในอัตราค่าจ้างคงที่ เดือนละ ...................................................... บาท (...............................................................) และได้รับเงินค่าตอบแทนหรือสิทธิประโยชน์อื่น ๆ ตามที่กำหนดในข้อบังคับ ระเบียบ ประกาศ หรือคำสั่งของมหาวิทยาลัย ทั้งนี้ พนักงานมหาวิทยาลัยต้องเป็นผู้รับภาระในการเสียภาษีเงินได้ประจำปี

๒.๒ ในอัตราค่าจ้างที่มีการเลื่อนเงินเดือนประจำปี อัตราเริ่มต้นเดือนละ ............ บาท (...............................................................) และได้รับเงินค่าตอบแทนหรือสิทธิประโยชน์อื่น ๆ ตามที่กำหนดในข้อบังคับ ระเบียบ ประกาศ หรือคำสั่งของมหาวิทยาลัย ทั้งนี้ พนักงานมหาวิทยาลัยต้องเป็นผู้รับภาระในการเสียภาษีเงินได้ประจำปี

...........................................................

พนักงานมหาวิทยาลัย

สัญญาเลขที่.................../.................

ข้อ ๓ พนักงานมหาวิทยาลัยผู้ใดไม่ผ่านการประเมินผลการปฏิบัติงาน หรือไม่ปฏิบัติตามสัญญาฉบับนี้ไม่ว่าข้อหนึ่งข้อใดก็ตาม มหาวิทยาลัยมีสิทธิสั่งให้พ้นสภาพได้ตามสัญญาฉบับนี้

ข้อ ๔ พนักงานมหาวิทยาลัยมีหน้าที่รับผิดชอบภาระงานตามที่มหาวิทยาลัยหรือส่วนงานกำหนด ตามข้อตกลงการปฏิบัติงานในแต่ละรอบการประเมิน

ข้อ ๕ พนักงานมหาวิทยาลัยตกลงปฏิบัติงานให้กับมหาวิทยาลัยด้วยความซื่อสัตย์ สุจริต รับผิดชอบเต็มกำลังความสามารถของตน และแสวงหาความรู้และทักษะเพิ่มเติมหรือกระทำการใด ๆ ให้กับกิจการในหน้าที่มีคุณภาพและผลงานดีขึ้น

พนักงานมหาวิทยาลัย ต้องรักษาผลประโยชน์ของมหาวิทยาลัยไม่นำความลับ หรือข้อมูลของมหาวิทยาลัยไปให้ผู้หนึ่งผู้ใด หรือเปิดเผยให้ผู้หนึ่งผู้ใดทราบ โดยมิได้รับอนุญาตจากมหาวิทยาลัย

ข้อ ๖ พนักงานมหาวิทยาลัยตกลงอุทิศเวลาในวันและเวลาทำงานของตนให้แก่มหาวิทยาลัยอย่างเต็มความสามารถและไม่กระทำการอย่างหนึ่งอย่างใด ในการที่จะก่อให้เกิดความเสียหายแก่กิจการหรือชื่อเสียงของมหาวิทยาลัยไม่ว่าโดยทางตรงหรือทางอ้อม และปฏิบัติตนให้อยู่ในระเบียบวินัยการทำงาน ที่มหาวิทยาลัยกำหนดไว้อย่างเคร่งครัด

ข้อ ๗ การลาของพนักงานมหาวิทยาลัยให้เป็นไปตามหลักเกณฑ์ที่มหาวิทยาลัยกำหนด

ข้อ ๘ ในระหว่างการจ้างตามสัญญานี้ ถ้าคู่สัญญาฝ่ายใดฝ่ายหนึ่ง มีความประสงค์จะเลิกสัญญานี้ก่อนกำหนดเวลา คู่สัญญาฝ่ายนั้นต้องบอกกล่าวเป็นหนังสือให้คู่สัญญาอีกฝ่ายหนึ่งทราบล่วงหน้าไม่น้อยกว่า ๓๐ วัน มิฉะนั้น คู่สัญญาฝ่ายนั้นต้องรับผิดชอบชดใช้ค่าเสียหายให้

ข้อ ๙ เหตุแห่งสัญญาสิ้นสุด

1. พนักงานมหาวิทยาลัยพ้นสภาพตามข้อ ๕๑ แห่งข้อบังคับมหาวิทยาลัยขอนแก่น ว่าด้วยการบริหารงานบุคคล พ.ศ. ๒๕๖๕ และที่แก้ไขเพิ่มเติม
2. ฝ่าฝืนสัญญานี้ หรือไม่ปฏิบัติตามเงื่อนไขที่มหาวิทยาลัยกำหนดหรือ หรือทำให้มหาวิทยาลัยได้รับความเสียหาย
3. มหาวิทยาลัยมีคำสั่งให้พ้นสภาพจากการเป็นพนักงานมหาวิทยาลัย ตามข้อ ๑๐ ของสัญญานี้

ข้อ ๑๐ ในระหว่างการจ้างตามสัญญานี้ มหาวิทยาลัยมีอำนาจสั่งให้พนักงานมหาวิทยาลัย พ้นสภาพได้ ในกรณีหนึ่งกรณีใดดังต่อไปนี้

1. ทุจริตต่อหน้าที่ หรือกระทำความผิดอาญาโดยเจตนากระทำต่อมหาวิทยาลัย
2. เจตนาหรือจงใจทำให้มหาวิทยาลัยได้รับความเสียหายอย่างร้ายแรง
3. ฝ่าฝืนข้อบังคับเกี่ยวกับการปฏิบัติงานหรือระเบียบหรือคำสั่ง ของมหาวิทยาลัยหรือ ส่วนงานอันชอบด้วยกฎหมายและเป็นธรรม และมหาวิทยาลัยหรือส่วนงานได้ตักเตือนเป็นหนังสือแล้ว เว้นแต่ กรณีที่ร้ายแรงมหาวิทยาลัยหรือส่วนงานไม่จำเป็นต้องตักเตือน

หนังสือเตือนให้มีผลบังคับได้ไม่เกินหนึ่งปีนับแต่วันที่พนักงานมหาวิทยาลัยได้กระทำผิด

...........................................................

พนักงานมหาวิทยาลัย

สัญญาเลขที่.................../.................

1. ได้รับโทษจำคุกตามคำพิพากษาถึงที่สุดให้จำคุก ในกรณีถ้าเป็นความผิดที่ได้กระทำโดยประมาท หรือความผิดลหุโทษ ต้องเป็นกรณีที่เป็นเหตุให้มหาวิทยาลัยได้รับความเสียหาย

ข้อ ๑๑ การจ่ายค่าชดเชยให้แก่พนักงานมหาวิทยาลัย ให้เป็นไปตามระเบียบที่มหาวิทยาลัยกำหนด

ข้อ ๑๒ ถ้าพนักงานมหาวิทยาลัยปฏิบัติหรือละเว้นการปฏิบัติหน้าที่หรือกระทำการใด ๆ ในระหว่างการเป็นพนักงานมหาวิทยาลัยเป็นเหตุให้เกิดความเสียหายแก่มหาวิทยาลัย พนักงานมหาวิทยาลัยยินยอมชดใช้ค่าเสียหายตามที่มหาวิทยาลัยเรียกร้องทุกประการ ภายในเวลากำหนด และยินยอมให้มหาวิทยาลัยหักเงินค่าจ้าง หรือเงินอื่นใดที่พนักงานมหาวิทยาลัยมีสิทธิได้รับจากมหาวิทยาลัยเป็นการชดใช้ค่าเสียหายได้เว้นแต่ความเสียหายนี้เกิดจากเหตุสุดวิสัย

ข้อ ๑๓ ในระหว่างการจ้างตามสัญญานี้ พนักงานมหาวิทยาลัยยินยอมให้มหาวิทยาลัยเปลี่ยนแปลงประเภทพนักงานมหาวิทยาลัย หรือตำแหน่งพนักงานมหาวิทยาลัยได้ตามที่มหาวิทยาลัยเห็นสมควร รวมทั้งยินยอมให้มหาวิทยาลัยตัดโอนอัตราหรือย้ายพนักงานมหาวิทยาลัยไปทำงานให้กับหน่วยงานอื่นใดตามที่มหาวิทยาลัยเห็นสมควร

ข้อ ๑๔ พนักงานมหาวิทยาลัยและมหาวิทยาลัยสามารถกำหนดรายละเอียดของสัญญานี้เป็นการเพิ่มเติมได้ หากเห็นเป็นการสมควรให้กำหนดขึ้นเป็นเอกสารแนบท้ายฉบับนี้ก็ได้ และให้ถือเป็นส่วนหนึ่งของสัญญาฉบับนี้ด้วย

ข้อ ๑๕ ในระหว่างการจ้างตามสัญญานี้ หากพนักงานมหาวิทยาลัยปฏิบัติงานตามสัญญาจ้างแล้วก่อให้เกิดสิ่งประดิษฐ์ใหม่ หรือสร้างสรรค์ผลงานใหม่ให้สิทธิบัตรในสิ่งประดิษฐ์ หรือลิขสิทธิ์ของผลงานที่สร้างสรรค์ดังกล่าวตกเป็นกรรมสิทธิ์ของมหาวิทยาลัยขอนแก่น

สัญญานี้ทำขึ้นสองฉบับมีข้อความถูกต้องตรงกัน คู่สัญญาอ่านตรวจสอบและเข้าใจข้อความในสัญญาโดยละเอียดตลอดแล้ว จึงลงลายมือชื่อไว้เป็นหลักฐานต่อหน้าพยาน และต่างฝ่ายต่างเก็บรักษาไว้ฝ่ายละฉบับ

(ลงชื่อ)........................................................................มหาวิทยาลัย

(.....................................................)

(ลงชื่อ)........................................................................พนักงานมหาวิทยาลัย  
 (………………….………………………..)

(ลงชื่อ)........................................................................พยาน  
 (………….……………..…………………)

(ลงชื่อ)........................................................................พยาน  
 (.................…………..…………………)

หมายเหตุ เอกสารแนบท้ายสัญญาจ้างฉบับนี้ (ถ้ามี) ได้แก่  
 ๑. ......................... จำนวน ...... หน้า  
 ๒. ......................... จำนวน ...... หน้า